FORELØBIGT FORSLAG TIL ÆNDRINGSBUDGET NR. 4 TIL BUDGETTET FOR 2004 - ALMINDELIG OVERSIGT OVER INDTÆGTER - OVERSIGT OVER INDTÆGTER OG UDGIFTER EFTER SEKTION

Sektion I - Parlamentet

Sektion II - Rådet

Sektion III - Kommissionen

Sektion IV - Domstolen

Sektion V - Revisionsretten

Sektion VI - Det Økonomiske og Sociale Udvalg

Sektion VII - Regionsudvalget

Sektion VIII Del A - Den Europæiske Ombudsmand

Sektion VIII Del B - Den Europæiske Tilsynsførende for Databeskyttelse

(forelagt af Kommissionen)

I henhold til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [1], særlig artikel 37,

[1] EFT L 248 af 16.9.2002, s. 1.

forelægger Europa-Kommissionen hermed budgetmyndigheden det foreløbige forslag til ændringsbudget nr. 4 til budgettet for 2004 på grundlag af nedenstående begrundelse.

***

Den almindelige oversigt over indtægter og oversigten over indtægter og udgifter efter sektion fremsendes separat via SEI-BUD-systemet. Til orientering vedlægges som teknisk bilag en ikke oversat udgave af den almindelige oversigt over indtægter og af oversigten over indtægter og udgifter efter sektion..

BEGRUNDELSE

Nærværende foreløbige forslag til ændringsbudget tager sigte på at tilpasse alle sektionerne i 2004-budgettet til de ændringer, der medføres af revisionen af vedtægten for tjenestemænd og af ansættelsesvilkårene for de øvrige ansatte i De Europæiske Fællesskaber. Da de samlede budgetmæssige virkninger af reformen allerede er inkorporeret i bevillingerne på 2004-budgettet, vedrører nærværende foreløbige forslag til ændringsbudget hovedsagelig stillingsfortegnelserne, som skal tilpasses på datoen for den ændrede vedtægts ikrafttrædelse (forventes at være 1. maj), og tilpasningen af budgetstrukturen, som skal gøre det muligt at gennemføre de nye bestemmelser i vedtægten (indførelse af en ny personalekategori, det såkaldte "kontraktansatte personale"). Ændringsbudgettet ajourfører ligeledes en række budgetanmærkninger, ligesom det omfatter et antal referencer til retsgrundlag, der er medført af reformen. Disse ændringer af budgettet træder i kraft på samme tidspunkt som den nye vedtægt.

Nærværende ændringsbudget er baseret på finansforordningen (artikel 46 og 47 vedrørende stillingsfortegnelserne) og på det ændrede forslag til Rådets forordning om ændring af vedtægten for tjenestemænd ved De Europæiske Fællesskaber [2], som vedtaget af Kommissionen den 18. november 2003, særlig bilag XIII hertil, som vil finde anvendelse i den overgangsperiode, der er forudset for reformen.

[2] Ændret forslag til Rådets forordning om ændring af vedtægten for tjenestemænd i De Europæiske Fællesskaber og af ansættelsesvilkårene for de øvrige ansatte i Fællesskaberne - KOM (2003)721 endelig udg. af 18.11.2003 (vedtægten).

I. Parlamentet

Det foreløbige udkast til overslag, som Parlamentets forretningsudvalg forelagde den 9. februar, betegner en teknisk tilpasning af Europa-Parlamentets stillingsfortegnelse til den nye personalevedtægt. Tilpasningen består i en mekanisk konvertering af stillingerne i stillingsfortegnelsen, således at de passer til den nye karrierestruktur, der vil være gældende i overgangsperioden. En ny budgetpost forsynet med et "p.m." indføres for at dække udgifter til kontraktansat personale. I henhold til den nye personalevedtægt vil kontraktansat personale udgøre en ny kategori af ikke-vedtægtsomfattet personale. Det vil normalt skulle udføre ikke-kerneopgaver under tilsyn af fast eller midlertidigt ansat personale, og efterhånden erstatte hjælpeansatte og tjenestemænd henhørende under kategori D.

II. Rådet

II.1 Ændring af stillingsfortegnelsen

Efter en metode, der er samordnet med Kommissionen, har Generalsekretariatet foretaget en ren teknisk konvertering, som ikke berører 2004-budgettet som vedtaget af budgetmyndigheden (situationen efter ændringen af stillingsfortegnelsen gennem ændringsbudgettet blev godkendt af Coreper den 18. februar 2004), og som er baseret på følgende principper:

a) Ophævelse af sondringerne vedrørende sprogtjenesterne som følge af fjernelsen af denne kategori fra vedtægtens artikel 5 og bilag I.

b) I overgangsperioden på to år (indtil 30. april 2006) opretholdes stillingsfortegnelsens fire kategorier af faste og midlertidige stillinger, men de omdefineres i overensstemmelse med følgende regler:

- De eksisterende stillinger konverteres i henhold til artikel 2, stk. 1, i reformtekstens bilag XIII. Denne artikel fastslår, på hvilken måde kategori og grad for ansatte, der er omfattet af vedtægten, skal omdefineres.

- De nye stillinger, der tildeles af budgetmyndigheden som led i udvidelsen [3], konverteres i henhold til artikel 11, stk. 3, andet led, som indeholder en sammenligningstabel mellem de lønklasser, der anvendes ved ansættelsesprøverne og de lønklasser, der vil blive anvendt ved ansættelsen (dvs. pr. 1. maj), medmindre disse stillinger skal besættes inden den 1. maj 2004.

[3] Antal stillinger med henblik på tiltrædelsen oprettet i 2003: 236 stillinger.

II.2 Ændring af budgetstrukturen

Den nye vedtægt omfatter en ny personalekategori, "kontraktansatte", hvilket nødvendiggør:

- oprettelse af en særlig budgetpost: post 1115, kontraktansatte; anmærkning: denne bevilling skal dække udgifter til eventuel anvendelse af kontraktansatte

- ændring af budgetposter for diverse tillæg til disse ansatte (artikel 115).

II.3 Budgetanmærkninger

Som følge af den nye vedtægts bestemmelser er det nødvendigt:

- at supplere anmærkningen til post 1149 "Andre godtgørelser og refusioner" med et led:

"- godtgørelse i forbindelse med forældre- eller familieorlov",

- at tilpasse anmærkningen til de forskellige budgetposter vedrørende vedtægten og ansættelsesvilkårene for de øvrige ansatte til de ændrede tekster.

III. Kommissionen

III.1 Tilpasning af stillingsfortegnelserne for Kommissionen, herunder kontorerne, OLAF og Publikationskontoret samt Oversættelsescentret for Den Europæiske Unions Organer

Kommissionen har foretaget en ren teknisk konvertering, som ikke berører 2004-budgettet som vedtaget af budgetmyndigheden. Kommissionen har konverteret sine stillingsfortegnelser (stillinger over driftsbudgettet, forskningsbudgettet og inden for kontorerne) på grundlag af følgende principper:

- Øjeblikkelig ophævelse af sondringerne i forbindelse med sprogtjenesterne og de videnskabelige og tekniske tjenester som følge af, at disse kategorier forsvinder fra vedtægtens artikel 5 og bilag I.

- I overgangsperioden på to år (indtil 30. april 2006) opretholdes stillingsfortegnelsens fire kategorier af faste og midlertidige stillinger, men de omdefineres i overensstemmelse med følgende regler:

- De eksisterende stillinger konverteres i henhold til artikel 2, stk. 1, i reformtekstens bilag XIII. Denne artikel fastslår, på hvilken måde kategori og grad for ansatte, der er omfattet af vedtægten, skal omdefineres.

Det skal bemærkes, at der i den stillingsfortegnelse, som budgetmyndigheden har vedtaget for 2004, allerede er taget højde for den forventede virkning af forfremmelserne i 2004 under det "gamle karriereforløb", således at den ikke behøver nogen tilpasning.

- De nye stillinger, der tildeles af budgetmyndigheden for 2004 [4], konverteres i henhold til artikel 11, stk. 3, andet led, som indeholder en sammenligningstabel mellem de lønklasser, der anvendes ved udvælgelsesprøverne og de lønklasser, der vil blive anvendt ved ansættelsen (dvs. pr. 1. maj), medmindre disse stillinger skal besættes inden den 1. maj 2004, dog med undtagelse af:

[4] De 780 nye stillinger til Kommissionen er knyttet til udvidelsen og vil blive besat fra 1. maj 2004 med ansøgere, der har bestået udvælgelsesprøverne; indplaceringen af disse vil ske i overensstemmelse med artikel 11, stk. 3, i bilag XIII.

- nye stillinger i lønklasse A1 og A2

- nye stillinger, der tildeles kabinetterne som følge af udvidelsen.

Kommissionen anvender artikel 2 i bilag XIII på disse undtagelser, ligesom tilfældet er for de eksisterende stillinger, hvorved der opnås karrierestrukturer, der svarer til den nuværende situation. Hvad angår kabinetterne, vil visse stillinger i de nye kabinetter også kunne besættes med midlertidigt personale inden den 1. maj, hvilket betyder, at artikel 11 ikke kan finde anvendelse.

Ovenstående principper er anvendt på samtlige stillingsfortegnelser, hvad enten der er tale om driftsbudgettet, forskningsbudgettet eller kontorerne.

Hvad angår Publikationskontoret, er de seks nye ledelsesposter, som er tildelt i 2004 af hensyn til den betydelige udvidelse af det eksterne personale i forbindelse med forberedelsen af udvidelsen, også blevet konverteret på grundlag af artikel 2 i bilag XIII.

Hvad angår Oversættelsescentret for Den Europæiske Unions Organer, vil alle nyansættelser ske i midlertidige stillinger; sammenligningstabellen for de faste stillinger er derfor blevet fuldstændig ændret efter artikel 2 i vedtægtens bilag XIII (i overensstemmelse med artikel 5, stk. 4, i bilag XIII vedrørende reservelister for midlertidigt personale, der allerede er tjenstgørende). I øvrigt er lønklasse A5 i den gamle vedtægt (A*11) bibeholdt for 2 nye stillingers vedkommende og lønklasse A6 (A*10) for 3 nye stillingers vedkommende.

De følgende tabeller viser ændringerne i de forskellige stillingsfortegnelser for Kommissionen, herunder for kontorerne. Hvor der ikke er nogen nye stillinger i 2004, er der ikke medtaget nogen tabel for midlertidige stillinger, eftersom de udelukkende konverteres i overensstemmelse med artikel 2 i bilag XIII.

De nye stillingsfortegnelser omfatter alle de fodnoter, som automatisk er blevet ændret i overensstemmelse med samme principper, undtagen dem, der findes i det tekniske bilag til "Almindelig oversigt over indtægter punkt C - personale" i sektion III - Kommissionen.

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

III.2 Artikel 29 i gennemførelsesbestemmelserne til finansforordningen fastslår for så vidt angår budgetanmærkningerne:

"Budgetanmærkningerne skal navnlig omfatte:

a) henvisninger til basisretsakten, når en sådan foreligger

b) de nødvendige forklaringer vedrørende bevillingernes art og formål.

I analogi med den fremgangsmåde, der anvendes for resten af budgettet og i forbindelse med revisionen af vedtægten for tjenestemænd og ansættelsesvilkårene for de øvrige ansatte, som ved forelæggelsen af nærværende ændringsbudget endnu ikke er endeligt vedtaget, foreslår Kommissionen, at der ikke længere i budgetanmærkningerne henvises til specifikke artikler og/eller bilag, og at anmærkningerne til budgetposterne standardiseres således:

Vedtægten for tjenestemænd i De Europæiske Fællesskaber.

Ansættelsesvilkårene for de øvrige ansatte i De Europæiske Fællesskaber.

Forklaringerne vedrørende bevillingernes art og anvendelse forbliver uændret.

Nedenstående tabeller viser de referencer, der er anvendt i 2004-budgettet for vedtægten for tjenestemænd og ansættelsesvilkårene for de øvrige ansatte i De Europæiske Fællesskaber.

>TABELPOSITION>

>TABELPOSITION>

>TABELPOSITION>

III.3 Budgetanmærkninger vedrørende kontraktansatte

De forskellige budgetanmærkninger vedrørende eksternt personale bør suppleres, hvor det er nødvendigt, for at give mulighed for ansættelse af kontraktansatte, som er en ny personalekategori, der indføres med reformen af vedtægten. Det endelige forslag til vedtægten omfatter to typer kontraktansatte: personale beskæftiget med ikke-kerneopgaver og personale beskæftiget med hjælpefunktioner. Sidstnævnte vil gradvis erstatte de hjælpeansatte. Det er derfor nødvendigt at give mulighed for ansættelse af kontraktansatte, overalt hvor budgettet i øjeblikket giver mulighed for ansættelse af hjælpeansatte, hvad enten det drejer sig om bevillinger til eksternt personale (XX 01 02) eller om visse støtteudgifter til programmer (XX 01 04) [5]. Samtlige foreslåede ændringer er medtaget i det tekniske bilag.

[5] De budgetanmærkninger, der foreslås for afsnit 13, tager højde for de forslag, der er stillet i det foreløbige forslag til ændringsbudget nr. 3/2004.

III.4 Tilpasning af stillingsfortegnelser for decentraliserede agenturer

I april 2004 forelagde Kommissionen det foreløbige budgetforslag for 2004, inklusive beløbene for EU 15 og EU 25, samt stillingsfortegnelserne for agenturerne for EU 15 og EU 25. Selv om budgetmyndighedens drøftelser vedrørte både EU 15 og EU 25, var det endelige budget, der blev vedtaget i december 2004, begrænset til EU 15. Kommissionen foreslog den 3.2.2004 et tillægsbudget for EU 25 (ÆB 1/2004), som nøje var baseret på de tal, der allerede var drøftet og godtaget af budgetmyndigheden. Imidlertid er dette ændringsbudget som aftalt med budgetmyndigheden begrænset til finansielle bevillinger.

I en yderligere etape vil ændringsbudget 4/2004 vedrørende ændring af personalevedtægten omfatte konvertering af stillingsfortegnelser for agenturer fra EU 15 til EU 25, og sideløbende hermed inkorporering af den nye lønklasseplan efter reformen i alle stillingsfortegnelser for EU 25. Af hensyn til gennemsigtigheden foreslår Kommissionen, at der i budgettet for EU 25 medtages to adskilte sæt stillingsfortegnelser pr. agentur:

- den første (den "traditionelle" stillingsfortegnelse) skal vise forøgelsen af det vedtægtsomfattede personale fra EU 15 til EU 25, med anvendelse af den traditionelle personalenomenklaur for at muliggøre en sammenligning

- den anden (stillingsfortegnelsen i henhold til den nye nomenklatur) med en konvertering af den foreslåede stillingsfortegnelse for EU 25 til den nye lønklasseplan som følge af personalereformen, som skal træde i kraft pr. 1.5.2004.

Kommissionens forslag er baseret på følgende principper:

De "traditionelle" stillingsfortegnelser:

- Grundlæggende er det stillingsfortegnelserne for EU 25, som allerede foreslået af Kommissionen i forbindelse med FBF 2004, der foreslås igen. Fravigelser fra dette princip er angivet i hvert enkelt tilfælde.

Stillingsfortegnelserne ifølge den nye nomenklatur, tager højde for:

- at eksisterende stillinger, der er tildelt i EU-budgettet for 2003, i princippet skal følge artikel 2 i bilag XIII i den nye personalevedtægt, hvilket betyder, at nuværende stillinger (se tildelte stillinger for 2003) skal have den højere indplacering; visse agenturer har foreslået nedgradering af stillinger fra 2003, som er ubesatte

- at nye og supplerende stillinger, efter sammenligning af 2003-budgettet og 2004-budgettet for EU 15, grundlæggende skal følge artikel 11, stk. 3, i bilag XIII i den nye personalevedtægt og have den lavere indplacering, medmindre det pågældende agentur har rimelige planer for ansættelse inden 1. maj 2004

- nye og supplerende stillinger (nye stillinger på grund af udvidelsen, som er tildelt i stillingsfortegnelserne for EU 25), efter sammenligning af 2004-budgettet for EU 15 og 2004-budgettet for EU 25, skal følge artikel 11, stk. 3, i bilag XIII have den lavere indplacering. Det er klart, at disse stillinger ikke kan besættes inden 1. maj 2004, eftersom de nødvendige midler ikke foreligger.

III.4.1 Stillingsfortegnelser, hvis indhold er det samme som i FBF 2004 for EU 25:

- Det Europæiske Center for Udvikling af Erhvervsuddannelse

- Det Europæiske Miljøagentur

- Det Europæiske Erhvervsuddannelsesinstitut

- Det Europæiske Overvågningscenter for Narkotika og Narkotikamisbrug

- Det Europæiske Agentur for Lægemiddelvurdering

- Den Europæiske Fødevaresikkerhedsautoritet

- Det Europæiske Søfartssikkerhedsagentur

- Det Europæiske Luftfartssikkerhedsagentur

- Det Europæiske Jernbaneagentur for Sikkerhed og Interoperabilitet

III.4.2 Stillingsfortegnelser, hvis indhold er delvis ændret i forhold til FBF 2004 - EU 25:

- Det Europæiske Arbejdsmiljøagentur

Fortegnelsen i FBF 2004 for EU 25 er ændret og omfatter nu 38 stillinger.

- Det Europæiske Genopbygningsagentur

Agenturet har revideret sine overslag og der er nu forudset 114 stillinger i stedet for 120 stillinger (FBF EU 25).

- Eurojust

Agenturet har revideret sine overslag, og der er nu forudset 69 stillinger i stedet for 76 stillinger (FBF EU 25).

- Det Europæiske Observatorium for Racisme og Fremmedhad

Af de forudsete 34 stillinger erstattes en D-stilling med en C-stilling.

- Det Europæiske Agentur for Net- og Informationssikkerhed

Ligesom i FBF EU 25 omfatter stillingsfortegnelsen 15 stillinger; i stedet for faste stillinger forudses imidlertid midlertidige stillinger.

Selvfinansierende agenturer:

- Harmoniseringskontoret for det Indre Marked (Varemærker, Mønstre og Modeller)

Den foreslåede stillingsfortegnelse overholder det samlede antal stillinger, der allerede var foreslået i FBF 2004 for EU 25, men inden for disse rammer forudses 10 faste stillinger konverteret til midlertidige stillinger (fra 460 faste stillinger og 215 midlertidige stillinger i FBF til 450 faste stillinger og 225 midlertidige stillinger i ÆB nr. 4/2004).

- EF-Sortsmyndigheden

Agenturet har øget sine overslag med 2 stillinger og har nu en stillingsfortegnelse med 37 stillinger.

III.4.3 Andre bemærkninger:

- Det Europæiske Institut til Forbedring af Leve- og Arbejdsvilkårene

Selv om personalevedtægten for dette agentur er forordning 1860/76 af 29. juni 1976, foreslår Kommissionen, med henblik på gennemsigtighed og overensstemmelse, at dette agenturs stillingsfortegnelse tilpasses den personalereform, der er gennemført for Kommissionen og de øvrige agenturer.

IV. Domstolen

IV.1 Tilpasning af Domstolens stillingsfortegnelse

Domstolen har anvendt en enkelt teknisk gennemførelse, der ikke griber ind i budgetmyndighedens afstemning om budgettet for 2004. Tilpasningen af stillingsfortegnelsen sker på grundlag af følgende principper:

- Øjeblikkelig afskaffelse af den sondring, der er knyttet til sprogtjenesten, idet denne tjenestegruppe afskaffes i medfør af vedtægtens artikel 5.

- I den to-årige overgangsperiode opretholdes de fire kategorier (A, B, C, D), hvori de faste og midlertidige stillinger i stillingsfortegnelsen er indplaceret, men lønklasserne ændres, hvilket medfører en omklassificering af stillingerne:

- De nuværende stillinger (uden forbindelse med udvidelsen) omklassificeres i medfør af artikel 2, stk. 1, i bilag XIII til den fremtidige vedtægt. Denne artikel regulerer, hvilken betegnelse den lønklasse, som tjenestemænd, der er indplaceret i en vedtægtsmæssig stilling, skal have. Det bemærkes, at der i stillingsfortegnelsen for 2004, som budgetmyndigheden stemte for, allerede er taget hensyn til den anslåede virkning af forfremmelser inden for den "tidligere stillingskategori" for 2004 og derfor ikke kræver nogen tilpasning.

- De nye stillinger, som budgetmyndigheden har bevilget med henblik på udvidelsen i 2003 og 2004 [6], omklassificeres i medfør af artikel 11, stk. 3, andet led, i bilag XIII, der indeholder en oversigt over, hvilken lønklasse i henhold til meddelelsen om udvælgelsesprøve, der svarer til lønklassen ved ansættelse fra 1.maj, bortset fra følgende stillinger:

[6] Budgetmyndigheden godkendte oprettelsen af 501 stillinger i budgettet for 2004 og oprettelsen af 53 stillinger i budgettet for 2003 med henblik på den forestående udvidelse.

- en stilling som direktør i lønklasse A2 i Oversættelsesdirektoratet og en stilling i i lønklasse LA3 i Tolketjenesten,

- midlertidige stillinger bevilget til de nye medlemmers kabinetter.

For disse stillinger sker omklassificeringen i henhold til artikel 2 i bilag XIII, ligesom for de nuværende stillinger. Hvad angår 2 stillinger i lønklasse A2 og LA3 er denne fremgangsmåde nødvendig for at kunne besætte stillingerne, og med hensyn til stillingerne i kabinetterne drejer det sig om at sikre, at nuværende og fremtidige medlemmer får en lige behandling.

- Endvidere bliver de 238 LA7-stillinger til jurist-lingvister i de nye oversættelsesafdelinger omklassificeret til 238 A*8 stillinger i overensstemmelse med artikel 12, stk. 2, i bilag XIII til den fremtidige vedtægt.

Ændringerne af Domstolens stillingsfortegnelse som følge af anvendelsen af de ovenfor anførte principper fremgår af følgende to oversigter.

>TABELPOSITION>

>TABELPOSITION>

IV.2 Henvisning til retsgrundlaget

På det tidspunkt, hvor ændringsbudgettet fremlægges, er den nye tjenestemandsvedtægt endnu ikke vedtaget. Derfor foreslås det, at de ajourførte henvisninger i anmærkningerne til budgettet fremlægges i forbindelse med proceduren for godkendelse af budgettet for 2005 med henblik på at bringe dem i overensstemmelse med den nye vedtægt.

IV.3 Oprettelse af en ny budgetkonto for kontraktansatte

I henhold til den nye vedtægt er der to typer kontraktansatte: Kontraktansatte til udførelse af ikke-kerneopgaver og kontraktansatte til varetagelse af hjælpefunktioner. Sidstnævnte vil gradvis erstatte hjælpeansatte. Der bør i denne forbindelse oprettes en ny budgetkonto med overskriften »Kontraktansatte« til finansiering af udgifterne til nye kontraktansatte. Kontoen opføres »pro memoria« og tilføres ingen bevillinger på grundlag af ændringsbudgettet, da det ikke på nuværende tidspunkt er muligt at vurdere, om og i hvilket omfang institionen fra og med i år vil gøre brug af kontraktansatte.

KAPITEL 11 - TJENSTGØRENDE PERSONALE

1 1 1 Andre ansatte

1 1 1 5 Kontraktansatte

>TABELPOSITION>

Ansættelsesvilkårene for øvrige ansatte i De Europæiske Fællesskaber, navnlig artikel 3 og afsnit IV.

Denne bevilling skal dække eventuelle udgifter til kontraktansatte.

V. Revisionsretten

Den nye personalevedtægt forventes at træde i kraft den 1. maj 2004. Af hensyn til bestemmelserne i den nye vedtægt er det nødvendigt at foretage tekniske ændringer af 2004-budgettet. Nærmere bestemt er det nødvendigt:

a) at foretage en mekanisk omarbejdning af stillingsfortegnelsen, som afspejler de nye midlertidige lønklasser i personalevedtægten

b) at tilføje en ny budgetpost 1115, forsynet med et "p.m.", som skal give mulighed for anvendelse af kontraktansatte i stedet for hjælpeansatte

c) at ændre anmærkningerne til post 1149 for at medtage forældre- og familieorlov.

d) Anmærkningerne til budgetposter, som henviser til personalevedtægten ændres ikke på nuværende tidspunkt, da der ikke er noget retsgrundlag herfor, inden vedtægten er vedtaget. Det er underforstået, at henvisninger til den gamle vedtægt skal forstås som henvisninger til de tilsvarende bestemmelser i den nye personalevedtægt.

V.1 Ændringer af stillingsfortegnelsen

Nedenstående tabel viser, hvorledes konverteringen af stillingsfortegnelsen er foretaget:

>TABELPOSITION>

>TABELPOSITION>

Den reviderede stillingsfortegnelse, som erstatter fortegnelsen i det budget, der blev vedtaget af Europa-Parlamentet den 18. december 2003, findes i det tekniske bilag til nærværende dokument.

Et særligt problem i forbindelse med den nye personalevedtægt

Domstolen afholder undertiden interne ansættelsesprøver for at tilskynde et begrænset antal ansatte med de relevante kvalifikationer og/eller praktisk erfaring til at skifte kategori. De ansatte, der består disse prøver, indplaceres på det laveste løntrin i den højere kategori, og i de fleste tilfælde modtager de et kompensationstillæg, indtil deres løn i den højere kategori, efter forfremmelser inden for kategorien, er kommet på niveau med den løn, de ville have modtaget, hvis de var blevet i den tidligere kategori. Dette fænomen opstår, fordi grundlønnen på de højere løntrin i den lavere kategori (f.eks. D1) er højere end den, der udbetales på de lavere løntrin i den højere kategori (f.eks. C5).

Den nye personalevedtægt samler B-, C- og D-lønklassen i en enkelt lineær karrierestruktur og giver mulighed for, at en ansat kan overgå fra, hvad der svarer til den nuværende B-lønklasse, til A-lønklassen under forudsætning af, at visse betingelser er opfyldt. Da ordningerne i den nye personalevedtægt er mere gunstige end Domstolens nuværende ordninger for overførsel fra kategori til kategori efter en intern udvælgelsesprøve, vil dette betyde, at nogle af de nuværende ansatte ved Domstolen vil befinde sig i en ugunstig situation. Faktisk vil anvendelsen af den nye personalevedtægt kunne betyde en diskrimination af disse ansatte, som har gjort en betydelig indsats for at gøre fremskridt i deres karriere og for at bidrage til institutionens effektivitet. Ansatte, som forfremmes på grundlag af den nye personalevedtægt, vil således kunne blive indplaceret på et højere niveau end de omtalte ansatte, selv om de er ansat på et senere tidspunkt på et tilsvarende niveau.

Da dette ændringsbudget er af rent teknisk karakter, foretages der ingen justeringer for at korrigere det ovenfor beskrevne fænomen. Domstolen vil imidlertid gerne benytte lejligheden til at gøre budgetmyndigheden opmærksom på, at den kan blive nødsaget til at anmode om en éngangskorrektion under budgetproceduren for 2005. Det kan således blive nødvendigt at ændre ca. fire stillinger, der i nærværende ændringsbudget er konverteret til A*8-stillinger, til A*10-stillinger og et tilsvarende antal C*2-stillinger til C*3- eller C*4-stillinger.

VI. Det Europæiske Økonomiske og Sociale Udvalg

Som følge af gennemførelsen af den nye vedtægt i maj 2004 bør 2004-budgettet ændres for så vidt angår kontoplanen og stillingsfortegnelsen for at tage hensyn til de ændringer, som ikke er forudset i 2004-budgettet for Det Europæiske Økonomiske og Sociale Udvalg, vedtaget af Europa-Parlamentet den 18. december 2003.

VI.1 Reformen af vedtægten

Som følge af hvidbogen om reformen vedtog Kommissionen i april 2002 et omfattende forslag til reform af vedtægten. Siden er der gennemført en række høringer af de andre institutioner og af personalerepræsentanter, og dette førte til sidst til Kommissionens forelæggelse af et revideret forslag den 18. november 2003. Det er dette forslag til revision af vedtægten - som efter planen skal træde i kraft den 1. maj 2004 - der danner grundlag for nærværende foreløbige forslag til ændringsbudget.

VI. 2 Ændringer af stillingsfortegnelsen

Den nye stillingsfortegnelse er fremkommet ved at konvertere alle eksisterende stillinger pr. 31. december 2003 i overensstemmelse med artikel 2 i bilag XIII i forslaget til ny vedtægt.

Hvad angår de stillinger, som budgetmyndigheden godkendte for 2004:

- Stillinger på mellemlederniveau (LA3 og A5) er ligeledes blevet konverteret i overensstemmelse med artikel 2 i bilag XIII i forslaget til ny vedtægt. I betragtning af EØSU's størrelse er der ingen tvivl om, at antallet af lederstillinger, der er af stor betydning for at kunne klare udvidelsen, ligger forholdsvis lavere end i Kommissionen. Den tankegang, EØSU har fulgt ved konverteringen af stillinger, er derfor ikke principielt forskellig fra det, Kommissionen har gjort i forbindelse med nye lederstillinger.

- De nye stillinger tildelt i basislønklassen (A7, B5 og C5) er blevet konverteret til den nye basislønklasse under anvendelse af artikel 11 i bilag XIII til forslaget til ny vedtægt, med undtagelse af 7 af disse stillinger, der skulle besættes inden den 1. maj, idet det her er artikel 2 i bilag XIII i forslaget til ny vedtægt, der skal anvendes. Der er tale om et meget beskedent antal stillinger. Der skal også tages hensyn til, at EØSU i de foregående regnskabsår næsten ingen nye stillinger har fået med henblik på udvidelsen, i modsætning til de andre institutioner. De stillinger, der er besat pr. 1.5.2004, svarer til funktioner, der skal varetages inden selve udvidelsen, navnlig inden for direktoratet for menneskelige ressourcer.

Desuden er de multiplikationssatser, der er omhandlet i artikel 6, stk. 2, i den nye vedtægt, blevet anvendt til, allerede i 2004, at fjerne blokeringen i de lønklasser, der i den nuværende vedtægt betragtes som karriereafslutning ([L]A4, B1, C1 og D1). Det drejer sig om A*13 (5 %), B*11 (5 %). C*7 (5 %) og D*5 (5%). De satser, der er blevet anvendt, er satserne i artikel 9 og 10 i bilag XIII. EØSU's politik er ikke systematisk at lade dem få virkning før den 1.5.2004. Tværtimod får de fleste af forfremmelserne virkning efter den første maj. I henhold til forslag til ny vedtægt skal artikel 6 (med de satser, der nævnes i artikel 9 og 10 i bilag XIII) anvendes i løbet af det første år. Det er således vigtigt allerede nu at sikre deblokering af karriereforløbene i EØSU, så der ikke sker forskelsbehandling i forhold til tjenestemænd i de institutioner, hvor forfremmelser gives med tilbagevirkende kraft for en længere periode.

Det Europæiske Økonomiske og Sociale Udvalg foreslår en stillingsfortegnelse for 2004 med et (uændret) antal stillinger på 618 faste og midlertidige stillinger i 2004. Stillingsfortegnelsen er ligeledes blevet ændret for at sikre ækvivalensen, fra den 1. maj 2004, af gennemsnitskarrieren i den tidligere karrierestruktur.

Der er ingen budgetmæssige virkninger på bevillingsniveau.

VI.3 Henvisning til retsgrundlag

Artikel 24 i gennemførelsesbestemmelserne til finansforordningen fastslår for så vidt angår budgetanmærkningerne:

"Budgetanmærkningerne skal navnlig omfatte:

a) henvisninger til basisretsakten, når en sådan foreligger

b) de nødvendige forklaringer vedrørende bevillingernes art og formål".

I analogi med den fremgangsmåde, der anvendes for resten af budgettet og i forbindelse med revisionen af vedtægten for tjenestemænd og ansættelsesvilkårene for de øvrige ansatte, som ved forelæggelsen af nærværende ændringsbudget endnu ikke er endeligt vedtaget, foreslår Kommissionen, at der ikke længere i budgetanmærkningerne henvises til specifikke artikler og/eller bilag, og at anmærkningerne til budgetposterne standardiseres således:

Vedtægten for tjenestemænd i De Europæiske Fællesskaber.

Ansættelsesvilkårene for de øvrige ansatte i De Europæiske Fællesskaber.

Forklaringerne vedrørende bevillingernes art og anvendelse forbliver uændret.

I bilag 1 findes tabeller, der viser de referencer, der er anvendt i 2004-budgettet for vedtægten for tjenestemænd og ansættelsesvilkårene for de øvrige ansatte i De Europæiske Fællesskaber.

VI.4 Budgetanmærkninger vedrørende kontraktansatte

De forskellige budgetanmærkninger vedrørende eksternt personale skal i det omfang, det er nødvendigt, suppleres for at muliggøre ansættelse af kontraktansatte, der er en ny personalekategori, der indføres ved reformen af vedtægten. I det endelige forslag til vedtægt opereres der med to typer af kontraktansatte: kontraktansatte, der skal udføre ikke-kerneopgaver, og kontraktansatte, der skal udføre hjælpefunktioner. Sidstnævnte skal gradvis erstatte hjælpeansatte. Der skal derfor træffes foranstaltninger til at ansætte kontraktansatte på alle områder, hvor budgettet for øjeblikket tillader ansættelse af hjælpeansatte, dvs. hovedsagelig konto 1110 og 1114.

Der skal desuden oprettes en ny budgetpost for kontraktansatte i overensstemmelse med artikel 79-115 i den ny vedtægt. For øjeblikket forsynes denne post med et "p.m.".

Det foreslås endvidere at tilføje udtrykket "kontraktansatte" i anmærkningerne til følgende poster:

1149 Øvrige tillæg og godtgørelser

115 Overarbejdsbetaling

VI.5 Budgetanmærkninger vedrørende forældre- og familieorlov

Den nye tjenestemandsvedtægt indeholder en ny artikel 42a om forældre- og familieorlov, hvilket gør det nødvendigt at tilføje følgende anmærkning:

"Denne post skal ligeledes dække godtgørelsen i forbindelse med forældre- og familieorlov".

VII. Regionsudvalget

VII.1 Ændring af stillingsfortegnelsen

Den nye stillingsfortegnelse er fremkommet ved automatisk konvertering for alle lønklasser (den nye vedtægt, bilag XIII, afdeling 1, artikel 2), undtagen for så vidt angår de nye stillinger, der skal besættes efter den nye vedtægts ikrafttrædelse (den 1. maj 2004). Hvad angår disse nye stillinger, skal ansættelse ske i den nye basislønklasse, dvs. i henhold til bilag XIII, afdeling 1, artikel 11, i den nye vedtægt, hvis de ikke skal besættes inden den 1. maj.

Regionsudvalget foreslår nedenstående stillingsfortegnelse for 2004. Der er et (uændret) antal stillinger på 408 faste og midlertidige stillinger i 2004, hvoraf 270 er blevet ændret ifølge artikel 2, og hvoraf de 138 nye stillinger er blevet ændret ifølge artikel 11 i bilag XIII. Stillingsfortegnelsen er ligeledes blevet ændret for at sikre ækvivalensen, fra den 1. maj 2004, af gennemsnitskarrieren i den tidligere karrierestruktur.

VII.2 Ændringer af budgetkontoplanen for at tage hensyn til den nye vedtægt og de kontraktansatte

Ny post

Der skal endvidere oprettes en ny budgetpost til kontraktansatte (artikel 79-115 i den nye vedtægt), der skal erstatte de hjælpeansatte. Denne post er forsynet med et "p.m.".

KAPITEL 11 - TJENSTGØRENDE PERSONALE

Artikel 111 - Øvrige ansatte

Ny artikel

Konto 1115 Kontraktansatte

>TABELPOSITION>

Anmærkninger

Ny konto

Denne bevilling skal dække udgifterne til eventuel ansættelse af kontraktansatte.

1.1.1. Henvisning til retsgrundlag

Visse henvisninger til retsgrundlag skal ændres som følge af den nye vedtægts ikrafttrædelse den 1. maj 2004.

Artikel 1820 Faglig efter- og videreuddannelse

I anmærkningen erstattes teksten vedrørende retsgrundlag:

Vedtægten for tjenestemænd i De Europæiske Fællesskaber, særlig artikel 24, stk. 3.

med:

Vedtægten for tjenestemænd i De Europæiske Fællesskaber, særlig artikel 24a og artikel 11-14 i bilag VII.

Artikel 1113 Særlige rådgivere

I anmærkningen erstattes teksten vedrørende retsgrundlag:

Ansættelsesvilkårene for de øvrige ansatte i De Europæiske Fællesskaber, særlig artikel 5, 82 og 83.

med:

Ansættelsesvilkårene for de øvrige ansatte i De Europæiske Fællesskaber, særlig artikel 5, 119 og 120.

VIII Del A. Den europæiske ombudsmand

Ifølge finansforordningens artikel 37 kan de andre institutioner i tilfælde af uundgåelige, helt usædvanlige eller uforudsete omstændigheder sende Kommissionen anmodninger om ændringsbudgetter (ÆB).

Uforudsete og uundgåelige omstændigheder berettiger forelæggelsen af nærværende ændringsbudget. Det gælder navnlig den politiske aftale om revisionen af vedtægten for tjenestemænd i De Europæiske Fællesskaber og ansættelsesvilkårene for de øvrige ansatte. Ændringerne af disse forordninger indebærer bl.a. ændringer af stillingsfortegnelserne for de forskellige institutioner, for at tilpasse dem til den nye karrierestruktur. Dette ÆB vedrører tilpasningen af stillingsfortegnelsen for den overgangsfase, der er omhandlet i bilag XIII til vedtægten, og oprettelse af en budgetpost, der gør det muligt at finansiere ansættelse af kontraktansatte, en kategori indført i de nye ansættelsesvilkår.

VIII.1 Ændring af stillingsfortegnelsen

Ændringen fremkommer for de tidligere stillingers vedkommende ved mekanisk anvendelse af den konvertering af tidligere kategorier og lønklasser, der er omhandlet i artikel 2 i bilag XIII til vedtægten for tjenestemænd. Denne artikel har også dannet grundlag for konverteringen af de to lederstillinger, hvor budgetmyndigheden specielt havde givet tilladelse til oprettelse på et højere niveau inden for kategorien (A2-stillingen til Ombudsmandens generalsekretær og A4-stillingen til kontorfuldmægtigen for det finansielle og administrative område). Kun ved at opretholde dette niveau i den nye karrierestruktur kan man nemlig sikre opfyldelsen af de mål, som budgetmyndigheden tilsigtede ved oprettelsen af dem, nemlig rekruttering af højt indplacerede tjenestemænd fra de andre institutioner, med den faglige erfaring og de kvalifikationer, der er nødvendige for at kunne varetage disse stillinger på højt niveau.

Hvad angår de nye stillinger oprettet i 2004, især med henblik på udvidelsen, finder bestemmelserne i artikel 11 i samme bilag anvendelse, forudsat at det ikke er hensigten at besætte stillingerne inden den 1. maj.

VIII.2 Ændring af kontoplanen af hensyn til den nye kategori: kontraktansatte

Det synes hensigtsmæssigt, at der for samtlige institutioner under ét oprettes en ny budgetpost for kontraktansatte, som skal være forskellig fra posten vedrørende hjælpeansatte. Hvad angår Den Europæiske Ombudsmand, ville der i givet fald blive tale om følgende budgetposter:

111: Øvrige ansatte

1110: Hjælpeansatte, lokalt ansatte og særlige rådgivere

>TABELPOSITION>

Denne bevilling skal dække vederlag samt arbejdsgiverbidrag til sociale sikringsordninger for hjælpeansatte, lokalt ansatte og særlige rådgivere som fastsat i ansættelsesvilkårene for de øvrige ansatte i De Europæiske Fællesskaber.

1115: Kontraktansatte

>TABELPOSITION>

Anmærkninger

Ny konto

Denne bevilling skal dække udgifterne til eventuel ansættelse af kontraktansatte.

VIII Del B. Den europæiske tilsynsførende for databeskyttelse

Som led i ændringsbudget 2/2004 foreslog Kommissionen oprettelse af en ny sektion vedrørende Den Europæiske Tilsynsførende for Databeskyttelse, så denne kunne komme til at råde over de personaleressourcer og bevillinger, der er nødvendige for udøvelsen af hans hverv.

Der blev i den forbindelse foreslået en stillingsfortegnelse baseret på den nuværende vedtægt. Denne stillingsfortegnelse bør nu konverteres, så den tilpasses ikrafttrædelsesdatoen for den nye vedtægt den 1. maj 2004. Disse ændringer af budgettet træder i kraft samtidig med den nye vedtægt.

Kommissionen foreslår at anvende en simpel teknisk konvertering, der ikke berører det, som budgetmyndigheden har vedtaget.

I den toårige overgangsperiode opretholdes de fire kategorier af faste og midlertidige stillinger i stillingsfortegnelserne, men de omdøbes under anvendelse af artikel 2, stk. 1, i bilag XIII i reformforslaget. I denne artikel fastsættes det, hvorledes kategorier og lønklasser for tjenestemænd placeret i vedtægtsmæssige stillinger skal omdøbes. Hvis stillingsfortegnelsen for den tilsynsførende er trådt i kraft inden den 1. maj, foreslår Kommissionen at anvende denne artikel 2 i bilag XIII på alle stillinger opført i stillingsfortegnelsen for Den Europæiske Tilsynsførende for Datasikkerhed.

I følgende tabel vises denne konvertering på grundlag af artikel 2.

>TABELPOSITION>

VIII.1 Henvisning til retsgrundlag

Artikel 29 i gennemførelsesbestemmelserne til finansforordningen fastslår for så vidt angår budgetanmærkningerne:

"Budgetanmærkningerne skal navnlig omfatte:

a) henvisninger til basisretsakten, når en sådan foreligger

b) de nødvendige forklaringer vedrørende bevillingernes art og formål".

I analogi med den fremgangsmåde, der anvendes for resten af budgettet og i forbindelse med revisionen af vedtægten for tjenestemænd og ansættelsesvilkårene for de øvrige ansatte, som ved forelæggelsen af nærværende ændringsbudget endnu ikke er endeligt vedtaget, foreslår Kommissionen, at der for den tilsynsførendes vedkommende ikke længere i budgetanmærkningerne henvises til specifikke artikler og/eller bilag, og at anmærkningerne til budgetposterne standardiseres således:

Vedtægten for tjenestemænd i De Europæiske Fællesskaber.

Ansættelsesvilkårene for de øvrige ansatte i De Europæiske Fællesskaber.

Forklaringerne vedrørende bevillingernes art og anvendelse forbliver uændret.

I bilag 2 findes tabeller, der viser de referencer, der er anvendt i 2004-budgettet for vedtægten for tjenestemænd og ansættelsesvilkårene for de øvrige ansatte i De Europæiske Fællesskaber.

VIII.2 Ændring af kontoplanen af hensyn til den nye kategori: kontraktansatte

Det synes hensigtsmæssigt, at der for samtlige institutioner under ét oprettes en ny budgetpost for kontraktansatte, som skal være forskellig fra posten vedrørende hjælpeansatte. Hvad angår Den Europæiske Tilsynsførende for Datasikkerhed, angives de to pågældende budgetposter i det tekniske bilag.